laion/Wikipedia-Exotic huggingface dataset:
הלב של סאליבן

הלב של סאליבן (באנגלית: Sullivan's Crossing) היא סדרת טלוויזיה קנדית המבוססת על סדרת ספרים של רובין קאר, ששודרה לראשונה ב-19 במרץ 2023 ב-CTV. העונה הראשונה כללה 10 פרקים והסתיימה ב-14 במאי 2023. העונה השנייה כללה אף היא 10 פרקים ועלתה לשידור ב-14 באפריל 2024. בישראל משודרת הסדרה ב-Yes. הסדרה מבוססת על סדרת רומנים מאת הסופרת רובין קאר, שכתבה גם את הספרים עליהם מבוססת הסדרה "וירג'ין ריבר". בסדרה מככבת מורגן קוהאן בתפקיד מגי סאליבן, נוירוכירורגית שמוצאת את עצמה בצרות משפטיות וחוזרת לעיר הולדתה שבנובה סקוטיה כדי להתחבר מחדש עם אביה המנוכר סאלי (סקוט פטרסון). צוות השחקנים כולל גם את צ'אד מייקל מארי בתפקיד קאל, עוזרו של סאלי במגרש הקמפינג שהוא מנהל, את טום ג'קסון, אנדריאה מנאר וכן את לינדה בויד אלן האוקו, עמליה ויליאמסון, פיטר אאוטרברידג', דקוטה טיילור ולורן המרסלי בתפקידי משנה. מורגן קוהאן – מגי סאליבן סקוט פטרסון – סאלי צ'אד מייקל מארי – קאל ג'ונס טום ג'קסון – פרנק קריינבר אנדריאה מנארד – עדנה קריינבר לינדה בויד – פיבי לנקסטר אלן האוקו – אנדרו מתיוס עמליה ויליאמסון – לולה גונדרסון פיטר אאוטרברידג' – וולטר לורן המרסלי – קוני בויל ריד פרייס – רוב דקוטה טיילור – רייף לינדורה – סידני שנדון הסדרה הופקה על ידי Reel World Management בשיתוף עם Bell Media ו-Fremantle. הפקת הסדרה החלה ביוני 2022 בנובה סקוטיה. התוכנית מצולמת בשובי פארק, בדארטמות', נובה סקוטיה בקנדה. אתר האינטרנט הרשמי של הלב של סאליבן (באנגלית) "הלב של סאליבן", במסד הנתונים הקולנועיים IMDb (באנגלית) "הלב של סאליבן", באתר Metacritic (באנגלית) Morgan Mullin, "Halifax-shot series Sullivan's Crossing airs March 19". The Coast, March 9, 2023. "הלב של סאליבן" (yes), באתר www.israelhayom.co.il Katie Kelly, "'It hooked me pretty deeply': Actor Scott Patterson thrilled with premiere of 'Sullivan's Crossing'". CTV Atlantic, March 20, 2023. גילי איזיקוביץ, במציאות הנוכחית, כל מה שנחוץ כדי ליהנות מהסדרה הזו הוא מוח על מצב טיסה, באתר הארץ, 24 ביולי 2023 "Robyn Carr’s Sullivan’s Crossing series to shoot in Nova Scotia for CTV". Holly Jones, "‘Virgin River’ Author’s Follow-Up ‘Sullivan’s Crossing’ Unveils First-Look Photos". Victoria Ahearn, "CTV drama Sullivan’s Crossing readies cameras for Nova Scotia".
מכתבים מרישיקש

מכתבים מרישיקש הוא סרט טלוויזיה ישראלי משנת 2004 שהופק במסגרת המיזם "סרטים מכאן" של חברות הכבלים בבימויו של דניאל וקסמן, עם ולדימיר פרידמן, לוסי דובינצ'יק, עדי שמואלי ויונתן רוזן בתפקידים הראשיים. התסריט של דניאל וקסמן, עמית ליאור ועדי שמואלי הוא על אב ישראלי, המחפש אחר בתו הנעדרת ברחבי הודו. הסרט צולם בהודו ומרבית השחקנים בו הם הודים. אלכס ויסמן (ולדימיר פרידמן) בן 45, טס להודו כדי לפגוש שם את בתו אנה (לוסי דובינצ'יק) שנמצאת שנתיים בהודו ומזמינה אותו לפגישה במלון "אום" בניו דלהי. כשהוא מגיע לשם הוא אינו מוצא אותה ובשגרירות ישראל מבררים ואומרים שהיא נמצאת ברישיקש ושינתה את שמה למאיה. אלכס מתחיל במסע ארוך ברכבת לצפון הודו ובקרון הוא נפגש עם צעירים ישראלים שחלקם תחת השפעת סמים. במלון ברישיקש מתברר לו שאנה עזבה למקום לא ידוע. אנה שינתה את שמה למאיה, למדה ריקוד הודי והשתתפה בהפקת סרט הודי עם חברה מוש (יונתן רוזן). אלכס מוצא בחדרה את יומנה ובו היא מתארת את חוויותיה בהודו וכן נפגש עם עיתונאית ישראלית בשם רוני ברמן (עדי שמואלי) שריאיינה את אנה שספרה לה על אביה השיכור שזנח את אמה המנוחה. אלכס מתקרב לרוני אך יחסיהם לא מתמששים. הוא פוגש במוש שנמצא תחת השפעת סמים ומספר לו כי אנה עזבה אותו לטובה מנזר בעיירה לארניש. אלכס נוסע ללארניש, פוגש באנה/מאיה והם משוחחים מעט ברוסית והיא מודיעה לו שהיא נשארת בהודו. אלכס חוזר ברכבת ומדמה את בתו יושבת מולו. "מכתבים מרישיקש", במסד הנתונים הקולנועיים IMDb (באנגלית) "מכתבים מרישיקש", במיזם "אישים" לתיעוד היצירה הישראלית מכתבים מרישיקש, במיזם "אישים" לתיעוד היצירה הישראלית קדימון למכתבים מרישיקש, באתר יוטיוב מכתבים מרישיקש, באתר יוטיוב יעקב בר-און, השיבה להודו, באתר ynet, 14 באפריל 2004
ניקולאי סוקולוב

ניקולאי סוקולוב (1886–1965), מנצח וכנר רוסי-אמריקאי. סוקולוב נולד בקייב, אוקראינה ולמד באוניברסיטת ייל בארצות הברית. את הקריירה שלו החל ככנר. בשנים 1916-1917 היה מנהל מוזיקלי של התזמורת הפילהרמונית העממית של סן פרנסיסקו, שם עמד על כך שגם נשים ינגנו בשורות התזמורת ויקבלו אותו שכר כמו הגברים. הוא התמנה למנהל המוזיקלי הראשון של תזמורת קליבלנד בשנת 1918 והתמיד במשרה זו עד שנת 1932. בשנים 1935 ל-1938 ניהל את פרויקט המוזיקה הפדרלי, במסגרת הניו דיל, שהעסיקה מוזיקאים בנגינה ובמתן השכלה מוזיקלית לציבור. משנת 1938 עד 1940 ניהל את תזמורת סיאטל. מדיה וקבצים בנושא ניקולאי סוקולוב בוויקישיתוף ניקולאי סוקולוב, באתר MusicBrainz (באנגלית) ניקולאי סוקולוב, באתר Discogs (באנגלית) ניקולאי סוקולוב, באתר "Find a Grave" (באנגלית)
סעודת מצווה

ביהדות, סעודת מצווה היא סעודה שמצווה לאכול בה כזית לחם.[דרוש מקור] סעודת מצווה מיוחדת בכך שמותר לאכול בה בשר ולשתות יין גם בימים שאין עושים כן (כתשעת הימים), ואף בתענית בכורות מותר לבכורים לסעוד בה. כמו כן מותר לערוך סעודת מצווה גם בבית כנסת, מקום שעריכת סעודה רגילה אסורה בו.[דרוש מקור] בתלמוד הבבלי נאמר כי לתלמיד חכם אסור לאכול בסעודות שאינן סעודות מצווה. ישנם תאריכים שהסעודות הנערכות בהם נחשבות סעודות מצווה: סעודות שבת ויום טוב, סעודה מפסקת בערב יום הכיפורים וסעודת פורים. סעודות מצווה אחרות נערכות לרגל אירוע של מצווה, כסעודת ברית מילה, סעודת נישואין ושבע ברכות, או סעודת סיום מסכת. סעודת פדיון הבן גם היא סעודת מצווה, ולפי מספר מקורות קבליים חשיבותה גדולה מאוד ואכילה בה נחשבת כ-84 תעניות. סעודת ראש חודש נחשבת אף היא לסעודת מצווה, אף שאין חיוב הלכתי לקיימה. ישנן סעודות שיש מחלוקת אם הן נחשבות כסעודת מצווה או סעודת רשות. דוגמה מובהקת לכך היא סעודות חנוכה. נגזר מהמחלוקת הזו, הוא הפולמוס סביב הפיוט אכלו משמנים, אותו יש שנהגו ונוהגים לפייט בשבת חנוכה. הערך "סעודת מצוה", באנציקלופדיה תלמודית, באתר ויקישיבה אברהם פרנק, כבש, דגים וארבעה אווזים - בעקבות תפריט לנישואין בשנת תר"ד (1844), באתר יד יצחק בן צבי, מתוך "עתמול" גיליון 225. מאמרים בנושא סעודת מצווה, באתר ספריית אסיף בגימטריה פ"ד, האותיות הראשונות במילה "פדיון" תלמוד בבלי, מסכת פסחים, דף מ"ט, עמוד א'. הרב שלמה בן אליהו, ‏סעודת פדיון הבן = פ"ד תעניות, באתר כיפה, 6 במאי 2014 שולחן ערוך, אורח חיים, סימן תר"ע, סעיף ב'. הרב פרופ' נריה גוטל, הקולות לא יחדלון: עיון בפיוט אכלו משמנים, באתר הפיוט והתפילה ערך זה הוא קצרמר בנושא הלכה. אתם מוזמנים לתרום לוויקיפדיה ולהרחיב אותו.
אמור (שיר)

"אמור" הוא סינגל שהוקלט על ידי הזמרת הישראלית אילנה אביטל. את השיר הוציאה לאור בשנת 1977 חברת התקליטים הד ארצי, והוא נכלל כרצועה השביעית באלבום הבכורה של הזמרת, לאהוב אותך. ב-13 באוקטובר נכנס למצעד הפזמונים העבריים השבועי של רשת ג' במקום ה-17. ב-17 בנובמבר עלה למקום הרביעי – המיקום הגבוה ביותר שהגיע. לבסוף, ב-19 בינואר 1978 יצא מדירוג לאחר ארבעה-עשר שבועות צעידה רצופה. לאהוב אותך באתר סטריאו ומונו
השיבה לי

"השיבה לי" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1977 חברת התקליטים הד ארצי, והוא נכלל כרצועה השמינית באלבום הבכורה של הזמרת לאהוב אותך. ב-13 ביוני 1977 הוצג כמועמד לכניסה למצעד הפזמונים העבריים השבועי של רשת ג'. בשבוע שלאחר מכן נכנס למצעד במקום ה-21. ב-15 באוגוסט עלה למקום השני – המיקום הגבוה ביותר אליו הגיע. לבסוף, ב-3 באוקטובר יצא מהדירוג לאחר ארבעה-עשר שבועות צעידה רצופה. לאהוב אותך באתר סטריאו ומונו המצעד השבועי של רשת ג' מתאריך 13 ביוני 1977. פזמונט המצעד השבועי של רשת ג' מתאריך 20 ביוני 1977. פזמונט המצעד השבועי של רשת ג' מתאריך 15 באוגוסט 1977. פזמונט המצעד השבועי של רשת ג' מתאריך 3 באוקטובר 1977. פזמונט
סוכנות הידיעות תסנים

סוכנות הידיעות תסנים (בפרסית: خبرگزاری تسنیم) היא סוכנות ידיעות רשמית-למחצה באיראן, המקושרת עם משמרות המהפכה האסלאמית (IRGC). הסוכנות הוקמה בשנת 2012, על מנת לכסות את אירועי האביב הערבי. הסוכנות מכסה מגוון נושאים פוליטיים, חברתיים, כלכליים ובינלאומיים לצד תחומים נוספים. מנכ"ל הסוכנות מאז יום הקמתה הוא מג'יד כוליזאדח (Majid Qolizadeh). מטרותיה המוצהרות של הסוכנות הן "להגן על הרפובליקה האסלאמית מפני מסע תעמולה שלילי בתקשורת ולספק לקוראינו את המציאות בשטח על איראן ועל האסלאם". נכון לשנת 2014, המטה הראשי של סוכנות תסנים ממוקם בבירת איראן, טהראן, כשכתבים ברחבי המדינה והאזור שולחים דיווחים. לתסנים יש קשרים חזקים עם משמרות המהפכה האסלאמית (IRGC). ב-10 באפריל 2013 ביקר ראש משמרות המהפכה, מוחמד עלי ג'עפרי, במטה תסנים וצוטט על ידי סוכנות הידיעות באומרו כי "לתקשורת הנאמנה והמהפכנית יש היום חובה כבדה מאוד בהתמודדות עם מזימות אנטי-אסלאמיות ואנטי-אנושיות של המדכאים". כל נושאי החדשות של חדשות תסנים הם בתחומים כמו "התעוררות אסלאמית", פוליטיקה, תרבות, חברה, כלכלה, חדשות בינלאומיות, ספורט, תמונות, גרפיקה, סרטים, אודיו ועוד. סוכנות הידיעות תסנים מחזיקה מחלקה מאוישת המכילה דוברי שפה כפולה של אנגלית ופרסית אשר מתרגמת חלק ממאמרי הסוכנות לאנגלית. חדשות תסנים בעברית החלה רשמית לפרסם חדשות ב-3 בינואר 2022, ביום השנה השני לחיסולו של קאסם סולימאני. החדשות זמינות באתר הרשת. על פי דיווח הליגה נגד השמצה, תסנים טענה בסדרת מאמרים כי מגפת הקורונה היא חלק מ"מזימה אמריקאית ויהודית לשליטה עולמית באמצעות שליטה באוכלוסייה" שרקם הנרי קיסינג'ר, המתואר כ"החוקר היהודי הייחודי ואסטרטג אמריקאי" ו"שולט ממשל ומימון בינלאומי". מדיה וקבצים בנושא סוכנות הידיעות תסנים בוויקישיתוף אתר האינטרנט הרשמי של סוכנות הידיעות תסנים (בפרסית) סוכנות הידיעות תסנים, ברשת החברתית פייסבוק סוכנות הידיעות תסנים, ברשת החברתית אקס (טוויטר) סוכנות הידיעות תסנים, ברשת החברתית אינסטגרם סוכנות הידיעות תסנים, ברשת החברתית LinkedIn Koyagi, Mikiya (2021). Iran in Motion: Mobility, Space, and the Trans-Iranian Railway. Stanford University Press. p. 197. Tasnim News Agency, a media outlet with links to the Iranian Revolutionary Guards Corps (...) "Tasnim News Agency launched". Tehran Times. אורכב מ-המקור ב-3 בספטמבר 2014. נבדק ב-21 במאי 2014. {{cite web}}: (עזרה) "About us". Tasnim News Agency. נבדק ב-21 בספטמבר 2017. {{cite web}}: (עזרה) "Visit of IRGC Commander Mohammad Ali Jafari". Tasnim News Agency. נבדק ב-25 בינואר 2016. {{cite web}}: (עזרה) "سایت خبرگزاری تسنیم". 25 באפריל 2021. {{cite web}}: (עזרה) "Tasnim News Agency". נבדק ב-21 במאי 2014. {{cite web}}: (עזרה) "חדשות באיראן ובעולם | Tasnim News Agency". "Tasnim News Agency Launches Website in Hebrew Language - Society/Culture news". Tasnim News Agency. נבדק ב-22 נוב' 2022. {{cite news}}: (עזרה) אתר הרשת בעברית Lerner, Shaya; Weinberg, David Andrew (3 באפריל 2020). "Battling COVID, Iran Regime Makes Jews its Bogeyman". Anti-Defamation League. נבדק ב-16 במרץ 2020. {{cite web}}: (עזרה)
לילה במדבר

"'לילה במדבר" הוא סינגל שהוקלט על ידי הזמרת הישראלית אילנה אביטל. את השיר הוציאה לאור בשנת 1981 חברת התקליטים הד ארצי, והוא נכלל כרצועה השנייה באלבומה השלישי של הזמרת, זינוק. נכתב והולחן על ידי שמרית אור וקובי אשרת בהתאמה. ב-3 בדצמבר 1981 נכנס למצעד הפזמונים העבריים השבועי של רשת ג' במקום ה-15. מיקום השיא אליו הגיע בדירוג הוא המקום החמישי. לבסוף, ב-11 בפברואר 1982 יצא מהדירוג לאחר חמישה-עשר שבועות צעידה רצופה. זינוק באתר סטריאו ומונו לילה במדבר - אביטל, אילנה
פיקוד החלל של גרמניה

פיקוד החלל של גרמניה, רשמית פיקוד החלל של הצבא הפדרלי (בגרמנית: Weltraumkommando der Bundeswehr, בראשי תיבות: WRKdoBw) הוא גוף פיקודי של הלופטוואפה שבסיסו באודם וכפוף לפיקוד חיל האוויר. הקמתו הושלמה באפריל 2023 והוא פועל בצמוד למרכז למבצעי אוויר וחלל של הבונדסוור. הפיקוד נועד לאגד את כל הפעילויות הקשורות לחלל של הבונדסוור, מתוך כוונה לתכנן ולבצע פעולות הגנה בחלל. המשימה העיקרית היא לנטר ולהגן על שבעת הלוויינים של הצבא לצורך תקשורת וסיור (כולל מערכות כמו SATCOMBw או SAR-Lupe; מאז 2022 SARah) מפני נזק שנגרם על ידי פסולת חלל או כלי נשק. בין היתר משמש מכ"ם תצפית החלל TIRA של הצבא הגרמני למטרה זו. הצו להקמת הפיקוד נחתם ב-13 ביולי 2021 על ידי שרת ההגנה הפדרלית, אנגרט קראמפ-קארנבאואר. הוא נוצר מתוך המרכז למבצעי אוויר וחלל, שהוקם רק ב-21 בספטמבר 2020. העבודות להקמת הפיקוד החלו בשנת 2022 ובסוף שנת 2022 מצבת כח האדם עמדה על 90 איש. עד שנת 2027 צפוי מספר זה לעלות ל-220. בפיקוד מתקיים שיתוף פעולה הדוק עם מרחב הסייבר והמידע וכן עם המרכז הגרמני לתעופה וחלל ומרכז המודעות למצב החלל, שבעבר היה חלק מהמרכז למבצעי אוויר וחלל שולב בתוך הפיקוד החדש. טקס חניכת מטה הארגון בפאולסברג, אודם, נערך ב-5 באפריל 2023. המרכז הגרמני לחקר החלל פיקוד החלל של חיל האוויר של ארצות הברית חיל החלל של ארצות הברית חיל החלל הרוסי אתר האינטרנט הרשמי של פיקוד החלל של גרמניה (בגרמנית) ישראל היום, האימפריה מכה שוב? בחירה תמוהה מביכה את צבא גרמניה, 6.4.2022, אלדד בק Uedem: Bundeswehr mit neuem Haus fürs Weltraumkommando, www.nrz.de, ‏2023-04-05 (ב־)
אור בקצה המנהרה

"אור בקצה המנהרה" הוא סינגל שהוקלט על ידי הזמרת הישראלית אילנה אביטל. את השיר הוציאה לאור בשנת 1985 חברת התקליטים הד ארצי, והוא נכלל כרצועה הפותחת באלבום האולפן הרביעי של הזמרת, רגעים. הוא נכתב והולחן על ידי יורם טהרלב ואביטל עצמה – אחת מהרצועות היחידות בכל הדיסקוגרפיה שלה שהולחנה על ידה. ב-1 במרץ 1985 הוצג כמועמד לכניסה למצעד הפזמונים העבריים השבועי של רשת ג'. בשבוע לאחר מכן נכנס אל המצעד במקום ה-16. ב-1 באפריל עלה למקום החמישי – המיקום הגבוה ביותר אליו הגיע. לבסוף, ב-22 באפריל יצא מהדירוג לאחר חמישה שבועות צעידה רצופה. רגעים באתר סטריאו ומונו אור בקצה המנהרה באתר סטריאו ומונו
ירושלם (שיר)

"ירושלם" הוא סינגל שהוקלט על ידי הזמרת הישראלית אילנה אביטל. את השיר הוציאה לאור בשנת 1983 חברת התקליטים הד ארצי, והוא נכלל כרצועה השנייה באלבום האולפן הרביעי של הזמרת, רגעים. הוא נכתב והולחן על ידי שמרית אור והנרי בראטר. ב-12 במאי 1983 הוצג כמועמד לכניסה למצעד הפזמונים העבריים השבועי של רשת ג'. בשבוע לאחר מכן נכנס אל המצעד במקום ה-13. ב-7 ביולי עלה למקום השני – המיקום הגבוה ביותר אליו הגיע. לבסוף, ב-11 באוגוסט יצא מהדירוג לאחר שנים-עשר שבועות צעידה רצופה. זהו שיר הלל לירושלים, בירת מדינת ישראל. רגעים באתר סטריאו ומונו ירושלם באתר סטריאו ומונו
פפין הראשון, מלך אקוויטניה

פפין הראשון או פפין הראשון מאקוויטניה (בצרפתית: Pépin;‏ 797 – 13 בדצמבר 838) היה מלך אקוויטניה ודוכס מיין. פפין היה בנו השני של הקיסר לואי החסיד ואשתו הראשונה, ארמנגרדה מהסבייה. כאשר אביו הקצה לכל אחד מבניו ממלכה (בתוך האימפריה) באוגוסט 817, הוא קיבל את אקוויטניה, שהייתה תת-הממלכה של לואי עצמו בתקופת שלטונו של אביו קרל הגדול. ארמולדוס נייגלוס היה משורר החצר שלו וליווה אותו במסע לברטאן ב-824. פפין מרד בשנת 830 בהתעקשותו של יועצו של אחיו לותאר, וואלה. הוא לקח עמו צבא של גסקונים וצעד כל הדרך לפריז, בתמיכת הנויסטרים. אביו צעד בחזרה ממערכה בברטאן עד קומפיין, שם כיתר פפין את כוחותיו ושבה אותו. המרד, לעומת זאת, התפרק. בשנת 832, פפין מרד שוב ואחיו לודוויג הגרמני בא בעקבותיו. לואי האדוק היה באקוויטניה כדי להכניע כל מרד, אך נפנה אל ההתקוממות הבווארית של לודוויג הצעיר. פפין כבש את לימוז' וטריטוריות אימפריאליות אחרות. בשנה שלאחר מכן הצטרף לותאר למרד ובסיועו של אבו, הארכיבישוף של ריימס, הבנים המורדים הדיחו את אביהם ב-833. התנהגותו המאוחרת של לותאר הרחיקה את פפין, והאחרון היה לצד אביו כאשר לואי החסיד הוחזר לתפקידו ב-1 במרץ 834. פפין הוחזר למעמדו הקודם. פפין נפטר בקושי ארבע שנים לאחר שהוחזר למעמדו הקודם, הוא נקבר בכנסיית סנט רדגונדה בפואטייה. בשנת 822 נישא פפין לאינגלטרוד, בתו של תיאודוברט, רוזן מדרי, ממנה נולדו לו שני בנים: פפין השני (823-אחרי 864), ושארל (825-830 - 4 ביוני 863), שהפך לארכיבישוף של מיינץ. שניהם היו קטינים כשפפין מת, אז לואי האדוק העניק את אקוויטניה לבנו הצעיר שלו, אחיו למחצה של פפין, קרל הקירח. לעומת זאת, האקוויטאנים בחרו בבנו של פפין כפפין השני. גם אחיו שארל תבע לזמן קצר את הממלכה. שניהם מתו ללא ילדים. לפפין היו גם שתי בנות, אחת מהן נישאה לז'ראר, רוזן אוברן. פפין הראשון, מלך אקוויטניה, באתר אנציקלופדיה בריטניקה (באנגלית) Also called Engelberga, Rigarde, Hringard, or Ringart. Nelson, Janet L. (1992). Charles the Bald. London: Longman. ISBN 0582055849. OCLC 23767726.
מושבת דלאוור

מושבת דלאוור הייתה אחת משלוש עשרה המושבות בצפון אמריקה שפרשו מממלכת בריטניה הגדולה בהכרזת העצמאות של ארצות הברית ב-1776. בשנת 1664, רגע לפני תחילת מלחמת הולנד–אנגליה השנייה, נכבשה המושבה ההולנדית ניו אמסטרדם על ידי הבריטים. בהסכם ברדה ב-1667 ויתרה הולנד גם על מה שיהפוך לימים למושבת דלאוור לאנגליה. הסכם וסטמינסטר ב-1674 העניק לבסוף את האזור לכתר הבריטי. משנת 1681 אזור מושבת דלאוור לעתיד היה חלק מפרובינציית פנסילבניה. תושבי דלאוור השיגו שלטון עצמי בתוך פרובינציית פנסילבניה, שבסיסה בניו קאסל, בשנת 1702. שלושת המחוזות של דלאוור לא הכריזו על עצמם כעצמאיים עד חודשיים לאחר הכרזת העצמאות של 1776. הבירה הראשונה הייתה ניו קאסל עד שהועברה לדובר ב-1777. מדיה וקבצים בנושא מושבת דלאוור בוויקישיתוף
1996 באסטרונאוטיקה

במהלך הנשה בוצעו 77 שיגורים מהם 33 (43%) על ידי ארצות הברית. 17 בפברואר – שיגור הגשושית NEAR Shoemaker לכיוון האסטרואיד ארוס. NEAR נחתה על ארוס בהצלחה בשנת 2001. 7 בנובמבר – ארצות הברית שיגרה חללית לכיוון מאדים - מארס גלובל סרוויור 4 בדצמבר – ארצות הברית שיגרה חללית לכיוון מאדים - מארס פאת'פיינדר שיגורים שנכשלו מסומנים באדום. שיגורים מאוישים מסומנים בירוק. מדיה וקבצים בנושא 1996 באסטרונאוטיקה בוויקישיתוף ריכוז נתונים על שיגורים נותרה בתחנת החלל מיר, חזרה ב-STS-79 נותר בתחנת החלל מיר, חזר ב-STS-81 הגיע לתחנת החלל מיר ב-STS-76 מהם 3 בעזרת משגר שנבנה באוקראינה שימוש במשגר של האיחוד האירופי
תזמורת סיאטל

תזמורת סיאטל היא תזמורת אמריקאית שמקום מושבה הקבוע בסיאטל, וושינגטון. הופעתה הראשונה של התזמורת הייתה ב-29 בדצמבר 1903, בניצוח הארי וסט. שם התזמורת, שנקראה בהיווסדה "הסימפונית של סיאטל", הוחלף ל"תזמורת הפילהרמונית של סיאטל". בשנת 1919 התארגנה התזמורת מחדש בחוקי עזר חדשים, תחת השם "התזמורת הסימפונית של סיאטל". אף על פי כן, במשך רוב 100 שנות קיומה, ובייחוד היום, ההרכב נודע בשם "Seattle Symphony". יותר מ-300,000 איש באים מדי שנה לקונצרטים של התזמורת באולם בנארויה שבמרכז סיאטל. העונה שלה נמשכת מספטמבר עד יולי (כמקובל בכל עונת קונצרטים של תזמורת). בניצוחו של שוורץ, נודעה התזמורת בעיקר בביצוע יצירות של מלחינים מן המאה ה-20, בייחוד מלחינים אמריקאים נשכחים. התזמורת, בניצוח שוורץ, הקליטה מספר נכבד של יצירות, בהן יצירותיו התזמורתיות החשובות של הווארד הנסון. נוסף לקונצרטים שלה עצמה, התזמורת מנגנת ברוב ההפקות הבימתיות של האופרה של סיאטל, בהן ההצגות הקבועות של הלהקה לאופרות של ריכרד וגנר בכל קיץ. בספטמבר 2019 נכנס המנצח הדני תומאס דאוסגור לתפקיד המנהל המוזיקלי החדש של התזמורת. בינואר 2022 התפטר מתפקידו. בספטמבר 2024, הכריזה תזמורת סיאטל על מינויה של המנצחת הסינית שיאן ג'אנג לתפקיד המנצחת הראשית של התזמורת והיא תתחיל את תפקידה החל מעונת 2025 - 2026. שיאן ג'אנג (מיועדת, צפויה להתחיל את תפקידה מעונת 2025 - 2026) תומאס דאוסגור (2019 - 2022) לודוביק מורלו (2011 - 2019) ג'רארד שוורץ (1985 - 2011) ריינר מידל (1976 - 1985) מילטון קייטימס (1954 - 1976) מנואל רוזנטל (1950 - 1951) יוג'ין לינדן (1948 - 1950) קרל בריקן (1944 - 1948) תומאס ביצ'ם (1941 - 1944) ניקולאי סוקולוב (1938 - 1941) באזיל קאמרון (1932 - 1938) קרל קרוגר (1926 - 1932) מרי דבנפורט-אנגברג (1921 - 1924) ג'ון ספרגור (1911 - 1921) הנרי האדלי (1909 - 1911) מייקל קגרייז (1907 - 1909) הארי וסט (1903 - 1907) מדיה וקבצים בנושא תזמורת סיאטל בוויקישיתוף אתר האינטרנט הרשמי של תזמורת סיאטל תזמורת סיאטל, ברשת החברתית פייסבוק תזמורת סיאטל, ברשת החברתית אקס (טוויטר) תזמורת סיאטל, ברשת החברתית אינסטגרם תזמורת סיאטל, סרטונים בערוץ היוטיוב תזמורת סיאטל, במסד הנתונים הקולנועיים IMDb (באנגלית) תזמורת סיאטל, באתר ספוטיפיי תזמורת סיאטל, באתר סאונדקלאוד (באנגלית) תזמורת סיאטל, באתר AllMusic (באנגלית) תזמורת סיאטל, באתר MusicBrainz (באנגלית) תזמורת סיאטל, באתר Discogs (באנגלית) תזמורת סיאטל, באתר Songkick (באנגלית) תזמורת סיאטל, באתר בילבורד (באנגלית) Thomas Dausgaard Named Next Music Director of the Seattle Symphony, seattlesymphony.org, ‏3 באוקטובר 2017
מול היערות (סרט טלוויזיה)

מול היערות הוא סרט טלוויזיה ישראלי משנת 1999 שהופק במסגרת המיזם "סרטים מכאן" של חברות הכבלים בבימויו של דניאל וקסמן, עם גל זייד וישראל פוליאקוב בתפקידים הראשיים. התסריט של דניאל וקסמן ודני ורטה הוא עיבוד חפשי בהשראת הסיפור "מול היערות" של א.ב. יהושע משנת 1968. אלכס הררי (גל זייד) הוא היסטוריון צעיר שעובד על עבודת הדוקטורט שלו בנושא "הלוגיסטיקה של הצלבנים" בארץ ישראל. הוא מחפש מקום עבודה שיוכל להתבודד בו בשקט ונענה להצעת עבודה כצופה יערות. מנהל היער מר זקס (ישראל פוליאקוב) מסביר לו על עבודתו ומוביל אותו למגדל תצפית על היער. משימתו היא מניעת שריפות ביער והוא התקבל לעבודה לאחר שהצופה הקודם דוד, נעלם בלי שהשאיר כל הודעה. אלכס מתמקם במגדל שם יוכל גם להמשיך במחקרו. הוא מתוודע לאהרון (עובד זיתוני) בנו של זקס שחזר בתשובה ומקבל אותו בחשדנות וגם לפועל הערבי סעיד (סעיד והיב) שאינו מוציא מילה מהפה. יום אחד הוא מוצא גופה ביער. הוא מזעיק משטרה אך כשהשוטרים מגיעים הם אינם מוצאים גופה וזקס ואהרון מתכחשים לכל זאת ומאשימים את דמיונו של אלכס. אלכס מוצא במקום מטבע עתיקה ועליה דמות שהוא מזהה לפי ספריו כצלבני אדוארדו הגדול אשר לפי הספרים נשבה בקרב חיטין וראשו הותז. על המטבע חקוק השם "נאסראללה". ייתכן שאדוארדו לא נהרג אלא התאסלם והפך לנאסראללה?. אלכס מזמין את פרופ' קליימן (אריה בובר) ואת ידידתו אריאלה (עדי שמואלי) ומסביר לו על התגלית והם מתלהבים. הוא מתחיל לחפור בחורבות הכפר הערבי שהיה שם אך מוברח על ידי אהרון וחבריו שמנסים גם לדרסו. הוא נפצע ואז יושב עם סעיד ומראה לו את המטבע. סעיד פותח לראשונה את פיו ומגלה לו את המפעל הקטן ליצירת המטבעות המזויפים. הוא נפגש עם זקס שמציע לו "עסקה" לשיווק המטבעות. אלכס מסרב וחוזר למגדל שם נמצאת אריאלה (תמרה דיין) מזכירתו של זקס. היא מגלה לו שהיא מטעם רשות העתיקות חוקרת על זיוף המטבעות וכי לדעתה הצופה הקודם דוד נרצח לאחר שגילה זו. זקס ממהר למגדל התצפית, נועל את הדלת, שופך דלק ומצית את המגדל. אלכס ואריאלה מצליחים להינצל ברגע האחרון וסעיד מזעיק את השוטרים שעוצרים את זקס ובנו. "מול היערות", במסד הנתונים הקולנועיים IMDb (באנגלית) "מול היערות", במיזם "אישים" לתיעוד היצירה הישראלית מול היערות, באתר קרן הקולנוע הישראלי
איסקנדר קבב

איסקנדר קבב (בטורקית: Kebapçı Iskender; באזרית: Iskəndər Kabab) הוא מאכל טורקי העשוי מבשר בקר או מבשר כבש, מקורו בטורקיה ונחשב לנפוץ במדינות הקווקז ומרכז אסיה. המאכל מורכב מבשר בקר או כבש המעורבבים יחד עם שומן ונצלים על רוטיסרי אנכי. נהוג להגיש את המאכל חם כשהוא בליווי רוטב עגבניות, פלפל חריף, לחם פיד ויוגורט. למאכל גרסאות שונות ומלבד הגרסה הטורקית, קיימת גרסאות שונות נפוצות בעיקר באזרבייג'ן, גאורגיה, ארמניה, בולגריה, קזחסטן וקירגיזסטן. המאכל הוזכר לראשונה במאה ה-19 לאחר שנוצר על ידי השף איסקנדר אפנדי, בהשראת המנה הטורקית והמסורתית דונר קבב. אפנדי שהתגורר בעיר בורסה, שאף ליצור גרסה מקומית של הקבב ויצר את האיסקנדר קבב כשהוא מורכב מפרוסות של בשר שהושרו במרינדה, נצלו יחד עם פיתות על רוטיסרי והוגשו בליווי רוטב עגבניות, יוגורט וחמאה מומסת. כיום, ה-"Kebapçı İskender" הוא סימן מסחרי של יבוז איסקנדרוגלו, שמשפחתו עדיין מנהלת את המסעדה בבורסה. מדיה וקבצים בנושא איסקנדר קבב בוויקישיתוף לרה רוטר‏, לא חייבים לנדוד בטורקיה, באתר וואלה, 26 במאי 2008 מתכון להכנת איסקנדר קבב, באתר Taste Iskender kebap, Bursa kebab - Istanbul, Turkey - Local Food Guide, eatyourworld.com Ayşenur Altan, Iskender Kebab Recipe, Turkish Food Travel, ‏2022-01-21 (באנגלית אמריקאית) Iskender Kebab Recipe: Find Out Everything About Top Turkish Delicacy, World Food Story, ‏2020-10-11 (באנגלית בריטית) CTRLF5 Dijital Partner, İskender Kebabın Hikayesi | İskender İskenderoğlu ve Evlatları | İskender Kebap Bursa, iskenderiskenderoglu.com.tr (בטורקית) Istanbul Archives, Culinary Backstreets
סודרי

האם התכוונתם ל... אסף סודרי – קולנוען ישראלי דוד סודרי – מתמטיקאי ישראלי יעקב סודרי – רב ישראלי קובי סודרי – משפטן ישראלי סודר
הפיגוע בקו 38

הפיגוע בקו 38 היה פיגוע תופת שבוצע ביום שלישי, ז' באדר א' ה'תשל"ח 14 בפברואר 1978 באוטובוס קו 38 בירושלים בו נרצחו 2 יהודים תושבי ירושלים ונפצעו 41 אנשים. בערב יום שלישי, ז' באדר א' ה'תשל"ח 14 בפברואר 1978 יצא אוטובוס אגד קו 38 משכונת רמות אלון שבצפון ירושלים לעבר מרכז העיר. מעט אחרי השעה 21:00 כאשר עבר ברחוב צפניה בשכונת הבוכרים התפוצץ מטען חבלה שהוטמן באוטובוס מתחת למושב האחרון. כתוצאה מהפיצוץ נפצעו 41 מהנוסעים ושניים נרצחו, כתריאל בלומנפלד ויוסף דב ויסמן. משטרת ירושלים עצרה מספר אנשים בתגובה לפיגוע. הפיגוע בקו 12 (1978) חיים גורי, כתריאל, כתריאל, דבר, 16 בפברואר 1978 כתריאל בלומנפלד בדף לחללי פעולות האיבה של אתר יד לבנים, סניף ירושלים יוסף דב ויסמן בדף לחללי פעולות האיבה של המוסד לביטוח לאומי דבר, 2 הרוגי הפיצוץ – למנוחות, דבר, 16 בפברואר 1978